കൊവിഡ് ചികിത്സ തേടി രോഗികളുടെ നെട്ടോട്ടം ആലപ്പുഴ: കൊവിഡ് രണ്ടാം തരംഗത്തില് ആരോഗ്യ വകുപ്പിന് കീഴിലുള്ള പ്രാഥമികാശുപത്രി മുതല് ജനറല് ആശുപത്രിയില് വരെ കൊവിഡ് രോഗികള്ക്കും ഇതര രോഗികള്ക്കും മതിയായ ചികിത്സ ലഭിക്കുന്നില്ലെന്ന് ആക്ഷേപം. ആശുപത്രികളില് ഓപ്പറേഷന് തീയേറ്ററുകളും പ്രവര്ത്തിക്കുന്നില്ല. ഇതോടെ മെഡിക്കല് കോളേജ് ആശുപത്രിയില് തിരക്ക് വര്ദ്ധിച്ചു. മെഡിക്കല് കോളേജില് ആകെയുള്ള കിടക്കുകളുടെ മൂന്നിലൊന്ന് ഭാഗവും കൊവിഡ് രോഗികള്ക്കായി നീക്കിവച്ചിരിക്കുകയാണ്. ജനറല് ആശുപത്രി കൊവിഡ് ആശുപത്രിയാക്കിയെങ്കിലും രണ്ട് മാസത്തിന് ശേഷം എല്ലാ രോഗികള്ക്കും ചികിത്സാ സൗകര്യം ഏര്പ്പെടുത്തിയതോടെയാണ് വേണ്ടത്ര പരിചരണം കിട്ടാതായത്. വയറുവേദനയുമായി എത്തുന്ന രോഗികളെ പോലും മെഡിക്കല് കോളേജിലേയ്ക്ക് റഫര് ചെയ്യുകയാണ്. ആലപ്പുഴ കടപ്പുറത്തെ സ്ത്രീകളുടെയും കുട്ടികളുടെയും ആശുപത്രിയിലെ സ്ഥിതിയും വ്യത്യസ്തമല്ല. എട്ടുമാസം മുമ്ബ് അടച്ച ഓപ്പറേഷന് തീയേറ്റര് ഇതുവരെ പ്രവര്ത്തന സജ്ജമായിട്ടില്ല. താലൂക്ക് ജില്ലാ ആശുപത്രികളില് മാവേലിക്കരയില് മാത്രമാണ് മികച്ച ചികിത്സ ലഭിക്കുന്നത്. ഹരിപ്പാട് താലൂക്ക് ആശുപത്രിയില് ആരംഭിച്ച കൊവിഡ് വാര്ഡ് പൂര്ണമായും പ്രവര്ത്തന സജ്ജമല്ല. ദുരിതം മെഡിക്കല് കോളേജിന് അത്യാസന്ന നിലയിലെത്തുന്ന സി കാറ്റഗറിയിലുള്ള കൊവിഡ് രോഗികളെ മെഡിക്കല് കോളേജ് ആശുപത്രിയില് ചികിത്സിക്കാനായിരുന്നു ആരോഗ്യവകുപ്പിന്റെ തീരുമാനം. എന്നാലിപ്പോള് കൂടുതലായെത്തുന്നത് എ, ബി കാറ്റഗറിയിലുള്ള രോഗികളാണ്. ചികിത്സ നിഷേധിക്കാനാകാത്തതിനാല് ഇവരെയും അഡ്മിറ്റ് ചെയ്യുകയാണ്. ആകെ കിടക്കകള്: 1,200 കൊവിഡ് രോഗികള്ക്കുള്ള കിടക്ക: 387 വാര്ഡുകള്: 05 ജില്ലാ കളക്ടറുടെ നേതൃത്വത്തില് നടത്തിയ യോഗത്തില് സി കാറ്റഗറി രോഗികളെ മാത്രമേ മെഡിക്കല് കോളേജിലേയ്ക്ക് അയയ്ക്കാവൂ എന്ന് നിര്ദ്ദേശിച്ചിരുന്നു. ഇത് പാലിക്കപ്പെട്ടില്ല. മെഡിക്കല് കോളേജ് അധികൃതര്